Акадэмія навук Турцыі

Акадэмія навук Турцыі ( — TÜBA) — аўтаномнае навуковае таварыства, арыентаванае на падтрымку навуковай дзейнасці ў Турцыі. Акадэмія фармальна падначалена офісу прэм’ер-міністра Турцыі і фінансуецца большай часткай з дзяржаўнага бюджэта, але фактычна мае адміністрацыйную і фінансавую аўтаномію.

Акадэмія заснавана ў верасні 1993 года. Штаб-кватэра знаходзіцца ў Анкары.

Асноўныя задачы акадэміі — прысваенне навуковых ступеняў і званняў, вызначэнне прыярытэтных навуковых накірункаў для даследавання, аналіз заканадаўства і ўнясенне прапаноў па яго зменам. Акрамя таго, акадэмія фінансуе праграмы па падтрымцы маладых вучоных, па напісанню падручнікаў для вышэйшых навучальных устаноў на турэцкай мове.

Пры гэтым уласна арганізацыя і правядзенне фундаментальных даследаванняў рэгулююцца асобнай арганізацыяй — Саветам па навукова-тэхнічным даследаванням (TÜBİTAK).

Акадэмія мае тры ўзроўні членства: правадзейных членаў (; на канец лютага 2018 года — 101 чалавек, у тым ліку 9 жанчын), асацыяваных членаў (, аналагічных членам-карэспандэнтам іншых сістэм; 52 чалавекі, у тым ліку 4 жанчыны) і ганаровых членаў (; 42 чалавекі, у тым ліку 5 жанчын).

 Прэзідэнты Акадэміі навук Турцыі 
Прэзідэнт Акадэміі навук Турцыіі абіраецца на 4 гады і можа быць пераабраны на другі срок. З моманту заснавання акадэміі пасаду яе кіраўніка займалі:
 1993—2000 — Айхан О. Чаўдар (спецыяльнасць: педыятрычная анкалогія і гематалогія)
 2000—2008 — Энгін Бермек (медыцына)
 2008—2012 — Юджэль Канпалат (нейрахірургія)
 з 2012 — Ахмет Джэват Аджар (справавое адміністраванне)

 Спасылкі 
 Афіцыйны сайт 

Турцыя
Катэгорыя:Навука ў Турцыі
Катэгорыя:Арганізацыі Турцыі